Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Yolanda Ibáñez Pérez andreak egindako galderaren erantzuna, Foru Diputazioak emana, Lurralde Kohesiorako Departamentuak N-135 errepidean aurreikusitako ekintzei buruzkoa. Galdera 2020ko azaroaren 11ko 123. Nafarroako Parlamentuko Aldizkari Ofizialean argitaratu zen.

Iruñean, 2020ko abenduaren 4an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Yolanda Ibáñez Pérez andreak idatziz erantzuteko galdera egin dio (10-20/PES-00294) Nafarroako Gobernuko Lurralde Kohesiorako kontseilariari. Bertan, honako galdera hauek egiten ditu:

Zer ekintza egiteko asmoa du Lurralde Kohesiorako Departamentuak N-135 errepidean, bereziki, Zubiri, Zabaldika eta Zuriain herrietan? Zer jarduketa egiteko asmoa du N-135 errepidean Ollokiko tartean, kontuan hartuta jasaten duen trafiko handia?

Jakinarazi behar dizut Nafarroako Gobernuko Herri-Lanen eta Azpiegituren Zuzendaritza Nagusiak ez duela aurreikusita une honetan N-135 errepidean inolako jarduketarik egitea.

Hori jakinarazten dizut Nafarroako Parlamentuaren Erregelamenduaren 194. artikuluan xedatutakoa betetzeko.

Iruñean, 2020ko abenduaren 2an

Lurralde Kohesiorako kontseilaria: Bernardo Ciriza Pérez